በኢሬቻ በዓል ላይ ህይወታቸውን ላጡ ዜጎች የቆመው የመታሰቢያ ሀውልት ተመረቀ
መስከረም 22 ቀን 2009 ዓ.ም የኢሬቻ በዓል በመከበር ላይ እያለ በተፈጠረ መገፋፋት እና መረጋገጥ ህይወታቸውን ላጡ ዜጎች የቆመው የማስታወሻ ሀውልት ትናንት ተመርቋል።በቢሾፍቱ ከተማ የተተከለው ሐውልትም ከፍተኛ የመንግስት ባለስልጣናት፣ የኦሮሞ በኣባ ገዳዎች እና የአካባቢው ነዋሪዎች በተገኙበት ነው የተመረቀው።በቢሾፍቱ ከተማ የቆመውን ሀውልት የኦሮሚያ ክልል ርእሰ መስተዳድር አቶ ለማ መገርሳ በዛሬው እለት መርቀው ከፍተውታል።በምረቃ ስነ ስርዓቱ ላይ ክልሉ ርእሰ መስተዳድር አቶ ለማ መገርሳ ባስተላለፉት ምልእክትም፤ “የኢሬቻ በዓል የኦሮሞ ህዝብ ፈጣሪውን የሚያመሰግንበት ስፍራ ብቻ መሆን ለአበት” ብለዋል።ከትናንት ጀምሮም የ2010 ዓ.ም የኢሬቻ በዓል እስኪከበር ድረስ መስከረም 22 ቀን 2009 ዓ.ም የኢሬቻ በዓል በመከበር ላይ እያለ ህይወታቸውን ያጡ ዜጎች ለማሰብ የተለያዩ መህራግብሮች እንደሚከናወኑም ታውቋል።በተያያዘ ዜና የኦሮሚያ ክልል ርእሰ መስተዳድር አቶ ለማ መገርሳ በቢሾፍቱ ተከማ የተከናወኑ የተለያዩ የልማት ፕሮጀክቶችን መርቀው ከፍተዋል።በ400 ሚሊየን ብር ወጪ የተደረገባቸው 17 የልማት ፕሮጀክቶች የተመረቁ ሲሆን፤ ኪዚህ ውስጥም ግንባታው የተጠናቀቀው የቢሾፍቱ ከተማ አስተዳደር ህንጻ ይገኝበታል-(ኤፍ.ቢ.ሲ)። 